अश्विन ने लगातार दस ओवर किए। उन्होंने 32 रन देकर एक विकेट लिया। बीच में पटेल ने उनके साथ दबाव बनाने की कोशिश की लेकिन अश्विन के आक्रमण से हटते ही शाकिब और रहीम ने बाएं हाथ के इस स्पिनर को निशाने पर रखकर उन्हें आक्रमण से हटा दिया। धोनी के शानदार प्रयास से रहीम रन आउट हो गए, लेकिन शाकिब एक छोर पर टिके रहे। शब्बीर रहमान (नाबाद 22) ने उनका अच्छा साथ दिया। पटेल की गेंद पर चौका जड़कर अर्धशतक पूरा करने वाले शाकिब ने अपनी पारी में 62 गेंद खेली और पांच चौके लगाए।